Na temelju Zakona o odgoju i  obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/2023) i Pravilnika o načinu i postupku zapošljavanja u Osnovnoj školi Tenja, Osnovna škola Tenja raspisuje

**N A T J E Č A J**

**za radno mjesto**

* **Učitelj/ica matematike i informatike**
* **1 izvršitelj na određeno puno radno vrijeme, 40 sati tjedno, zamjena za rodiljni/roditeljski dopust**

***Uvjeti za zasnivanje radnog odnosa:*** *Opći uvjeti sukladno općim propisima o radu i posebni uvjeti propisani člankom 105. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 64/20, 151/22, 156/2023) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi ( Narodne novine br. 6/19, 75/20 )*

**Kandidati su dužni priložiti**:

* vlastoručno potpisanu prijavu na natječaj
* životopis
* dokaz o stečenoj stručnoj spremi (preslika diplome)
* dokaz o državljanstvu
* potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje (elektronički zapis o radno pravnom statusu) **ne stariju od dana objave natječaja**
* uvjerenje nadležnog suda da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju obrazovanju u osnovnoj i srednjoj školi, **ne starije od dana objave natječaja**

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Izabrani kandidat obvezan je dostaviti Školi izvornike isprava prije zaključivanja ugovora o radu.

Osoba koja nije podnijela pravodobnu ili potpunu prijavu ili ne ispunjava formalne uvjete natječaja ne smatra se kandidatom u postupku natječaja. Škola ne obavještava ovu osobu o razlozima zašto se ne smatra kandidatom natječaja.

Na natječaj se mogu javiti osobe oba spola u skladu s člankom 13. stavkom 3. Zakona o ravnopravnosti spolova (Narodne novine, br. 82/08, 69/17). Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate samo pod jednakim uvjetima.  
   
Kandidat koji se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017., 98/19, 84/21, 156/23) dužan je uz prijavu na natječaj priložiti sve dokaze o ispunjavanju traženih uvjeta navedenih u članku 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja:  
<https://branitelji.gov.hr/zaposljavanje-843/843>

Dodatne informacije o gore navedenim dokazima potražite na sljedećoj poveznici:  
<https://branitelji.gov.hr/UserDocsImages//dokumenti/Nikola//popis%20dokaza%20za%20stvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>  
Kandidat koji se poziva na pravo prednosti pri zapošljavanju na temelju članka 48.f Zakona o civilnim stradalnicima iz Domovinskog rata (Narodne novine, broj 84/21) dužan je uz prijavu priložiti sve dokaze iz stavka 1. članka 49. Zakona o civilnim stradalnicima iz Domovinskog rata.  
Poveznica na internetsku stranicu Ministarstva hrvatskih branitelja s popisom dokaza potrebnih za ostvarenje prava prednosti:

<https://branitelji.gov.hr/zaposljavanje-843/843>  
Dodatne informacije o gore navedenim dokazima potražite na sljedećoj poveznici:  
<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>  
Kandidat koji se poziva na pravo prednosti pri zapošljavanju  u skladu s člankom  48. Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužan  je uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.  
  
Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14  i 39/18, 32/20) dužan  je u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao i dokaz o statusu osobe s invaliditetom.

Sukladno Pravilniku o načinu i postupku zapošljavanja u Osnovnoj školi Tenja provest će se vrednovanje kandidata. Područja provjere kandidata, pravni i drugi izvori za pripremu kandidata za testiranje, vrijeme i mjesto održavanja testiranja bit će objavljeni na web stranici škole na poveznici: <http://www.os-tenja.skole.hr/natjecaji>

Prijave s dokazima o ispunjavanju uvjeta dostaviti na adresu škole:

**Osnovna škola Tenja**

**Svete Ane 2**

**31207 Tenja**

**s naznakom „za natječaj –matematika- informatika “**

Rok za podnošenje prijava je 8 dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Osnovne škole Tenja.

O rezultatima izbora kandidati će biti obaviješteni putem mrežne stranice : <http://www.os-tenja.skole.hr/natjecaji> u roku od 15 dana od dana donošenja odluke o izboru kandidata.

Prijavom na ovaj natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju, obrađuju i objavljuju na mrežnoj stranici Škole u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

KLASA: 112-09/25-02/64

URBROJ: 2158-137-01-24-03

Tenja, 08.10.2025.